শিখ ধর্মে নারী
শিখ ধর্মে নারীর ভূমিকার ক্ষেত্রে বলা হয় যে, শিখদের পবিত্র গ্রন্থে নারী-পুরুষের সমতা নির্ধারণ করে। শিখ ধর্মের প্রতিষ্ঠাতা গুরু নানক নারী ও পুরুষের সমতা ঘোষণা করেছেন, সেইসাথে নয়জন গুরু যারা লিঙ্গ সমতার শিক্ষায় তাঁর অনুসরণ করার কথা বলেছেন। তাঁদের প্রথম পাঁচজনকে বলা হয় ‘পঞ্জ-পিয়ারে’। তাঁরা হলেন নানক (১৪৬৯-১৫৩৮/৯), অমরদাস (১৪৭৯-১৫৭৪), অঙ্গদ (১৫০৪-১৫৫২/৩), রামদাস (১৫৩৪-১৫৮১) এবং অর্জুন সিং। এঁরা সবাই এক মতাদর্শে বিশ্বাসী ছিলেন এবং একই ব্রত অনুসরণ করতেন। এঁদের মতবাদ এবং অন্যান্য ধর্মীয় মতবাদ একত্রিত করে শিখদের পবিত্র ধর্মগ্রন্থ গ্রন্থসাহেব রচিত হয়। সে যাই হোক শিখ ধর্মে নারীদের সমস্ত কাজকর্মে পুরোপুরি অংশগ্রহণ এবং পুরুষের মতো পূজার অনুশীলন করার অনুমতি দেওয়া হয়েছে। শিখ ধর্মের শিক্ষা অনুসারে, একজন পুরুষ একজন নারী ছাড়া নিরাপদ নয় এবং তার পরিপূর্ণ জীবন হয় না। একজন পুরুষের জীবনের সাফল্য হয় যখন তার প্রতি নারীর ভালবাসা ও সমর্থন তার সাথে যুক্ত থাকে। কারণ সে জীবনে সবসময় তার উপকার করে এবং স্বামীকে পছন্দ করে। এটা ছাড়াও শিখ ধর্ম বহুবিবাহ নিষিদ্ধ করে। কারণ এতে পরিবারে বিশৃংখলা দেখা দেয়।